อินเตอร์ไฮด์ พลิกกำไรกระฉูด อานิสงส์ยอดขายรถยนต์โต
อินเตอร์ไฮด์ผู้ประกอบการเบาะหนังให้กับค่ายรถยนต์ต่าง ๆ กำไรพุ่งเพราะรถขายดี
6 พ.ค. 2553

อินเตอร์ไฮด์ผู้ประกอบการเบาะหนังให้กับค่ายรถยนต์ต่าง ๆ กำไรพุ่งเพราะรถขายดี
บริษัท อินเตอร์ไฮด์ ( IHL ) รายงานผลประกอบการไตรมาส 1 สิ้นสุด 31 มี.ค. 2553 กำไรสุทธิ 113.61 ล้านบาท กำไรต่อหุ้น 0.38 บาท ผลดำเนินงานดีขึ้นมาก 135 ล้านบาท หรือ 636 %  เทียบกับช่วงเดียวกันปี 2552 ซึ่งขาดทุน 21.174 ล้านบาท ขาดทุนต่อหุ้น 0.07 บาท 
ปัจจัยที่ทำให้กำไรเพิ่มขึ้น มาจากยอดขายรวม 533 ล้านบาท เพิ่มขึ้น 360.76 ล้านบาท หรือ 209 % จากช่วงเดียวกันปีก่อนซึ่งมียอดขาย 172 ล้านบาท  โดยเป็นไปตามภาวะเศรษฐกิจและแนวโน้มของอุตสาหกรรมยานยนต์ที่มีการปรับตัวดีขึ้นในปีนี้  
รวมทั้งราคาวัตถุดิบที่ลดลง ทำให้ต้นทุนขายลดลง โดยมีต้นทุนขาย 358.51 ล้านบาท คิดเป็น 68 % ของยอดรายได้การขาย ซึ่งอัตราร้อยละของต้นทุนลดลง เมื่อเทียบช่วงเดียวกันปี 2552 ซึ่งมีต้นทุนขาย  165.57 ล้านบาท คิดเป็น 96 % ของยอดรายได้ รวมทั้งผลผลิตที่เพิ่มขึ้น เป็นผลให้มีการประหยัดขนาดการผลิต
สำหรับค่าใช้จ่ายการขายและบริหาร ไตรมาสแรก มีจำนวน 18.35 ล้านบาท ใกล้เคียงช่วงเดียวกันปีก่อน ซึ่งมีค่าใช้จ่ายการขายและบริหาร 19 ล้านบาท 
สำหรับบริษัท อินเตอร์ไฮด์ เป็นผู้ประกอบการเบาะหนังให้กับค่ายรถยนต์ต่าง ๆ เช่น โตโยโต้ ฮอนด้า นิสสัน ฟอร์ส มาสต้า ฯ